Վերադառնալով Հայաստանում գների շոշափելի աճի հարցին, Սաֆարյանը նշել է ներքին արտադրողի խթանման նպատակահարմարությունը: «Առաջին հերթին անհրաժեշտ է նվազեցնել կախվածությունը ներմուծվող ապրանքներից, մասնավորապես, կարագից և մսից, ինչն էական մաս է կազմում ներմուծման մեջ», - ասել է նա, պատասխանելով ԱրմԻնֆո-ի հարցին: Այսօր, ըստ նրա, Հայաստանում կա շուրջ 160 հազար ֆերմերային տնտեսություն, որոնք միջին հաշվով ունեն 3 ական գլխաքանակ անասուն: «Արտադրողները, ղեկավարվելով բարձր պահանջարկով, մասնավորապես, Իրանից, ավելացնում են մսի արտահանումը: Հաշվի առնելով գնաճի միտումները, սպառողական ընդհանուր զամբյուղում մենք պետք է ապահովենք մինչև 50% ներքին արտադրության կաթնամթերք», - ասել է նա: Ըստ Սաֆարյանի, այս պարագայում նպատակահարմար է դադարեցնել արտահանումը: Մասնավորապես, փորձագետը նշել է գյուղատնտեսական կոոպերատիվների ստեղծումը, պետական-մասնավոր գործընկերության համատեքստում, որոնց հետագայում պետությունը պարտավոր է աջակցել արտադրության զարգացման, իսկ հետագայում նաև սպառման հարցերում: